Document ID: 32005R1668

KOMISIJAS REGULA (EK) Nr. 1668/2005
(2005. gada 13. oktobris),
ar ko attiecībā uz ELVGF Garantiju nodaļas 2006. pārskata gadu nosaka procentu likmes, kuras jāizmanto, aprēķinot finansēšanas izmaksas intervences pasākumiem, kuros ietilpst iepirkšana, uzglabāšana un izmantošana
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1978. gada 2. augusta Regulu (EEK) Nr. 1883/78, ar ko paredz vispārīgus noteikumus intervences finansēšanai, ko veic Eiropas Lauksaimniecības virzības un garantiju fonda Garantiju nodaļa (1), un jo īpaši tās 5. pantu,
tā kā:
(1)
Komisijas 1988. gada 12. februāra Regulas (EEK) Nr. 411/88 par metodi un procentu likmi, kas izmantojama tādu intervences pasākumu finansēšanas izmaksu aprēķinos, kuri ietver iepirkšanu, uzglabāšanu un izmantošanu (2), 3. pantā paredzēts, ka vienotajai procentu likmei, ko izmanto, aprēķinot intervences pasākumu finansēšanas izmaksas, jāatbilst trīs mēnešu un divpadsmit mēnešu Euribor nākotnes procentlikmēm attiecībā viena trešdaļa pret divām trešdaļām.
(2)
Komisija nosaka šo likmi pirms katra ELVGF Garantiju nodaļas pārskata gada sākuma, pamatojoties uz procentu likmēm, kas reģistrētas sešos mēnešos pirms minētās likmes noteikšanas.
(3)
Saskaņā ar 4. panta 1. un 2. punktu Regulā (EEK) Nr. 411/88 īpašu procentu likmi nosaka dalībvalstīm, kuras vismaz sešus mēnešus uzturējušas zemāku procentu likmi nekā Kopienai noteiktā vienotā procentu likme. Ja dalībvalsts nav paziņojusi vidējās procentu izmaksas pirms pārskata gada beigām, piemērojamo īpašo procentu likmi nosaka, pamatojoties uz atsauces procentu likmi, kas norādīta minētās regulas pielikumā.
(4)
Regulas (EEK) Nr. 411/88 4. panta 3. punktā paredzēts, ka attiecībā uz 2005. un 2006. pārskata gadu gadījumos, kad vidējās procentu izmaksas, ko segusi dalībvalsts, vairāk nekā divkārt pārsniedz Kopienai noteikto vienoto procentu likmi, Kopiena var atmaksāt procentu izmaksas, pamatojoties uz vienoto procentu likmi, kam pieskaitīta starpība starp divkāršo minēto likmi un attiecīgās dalībvalsts faktiski segto likmi.
(5)
Ievērojot dalībvalstu sniegtos paziņojumus Komisijai, procentu likmes, kas jāizmanto attiecībā uz ELVGF Garantiju nodaļas 2006. pārskata gadu, ir jānosaka, ņemot vērā šos dažādos faktorus.
(6)
Šajā regulā paredzētie pasākumi ir saskaņā ar ELVGF komitejas atzinumu,
IR PIEŅĒMUSI ŠO REGULU.
1. pants
Izdevumiem, kas radušies ELVGF Garantiju nodaļas 2006. pārskata gada laikā:
1)
vienotā procentu likme, kas paredzēta Regulas (EEK) Nr. 1883/78 5. pantā, ir 2,2 % attiecībā uz dalībvalstīm, kas nav minētas šā panta 2) un 3) punktā;
2)
īpašā procentu likme, kas paredzēta Regulas (EEK) Nr. 411/88 4. panta 1. punktā, ir šāda:
a)
2,1 % Čehijai, Francijai, Austrijai un Somijai;
b)
1,8 % Zviedrijai;
3)
procentu likme, ko atmaksā saskaņā ar Regulas (EEK) Nr. 411/88 4. panta 3. punktu, ir šāda:
a)
3,2 % Kiprai;
b)
5,1 % Ungārijai;
c)
3,0 % Polijai;
d)
2,8 % Slovēnijai;
e)
2,3 % Apvienotajai Karalistei.
2. pants
Šī regula stājas spēkā dienā, kad to publicē Eiropas Savienības Oficiālajā Vēstnesī.
To piemēro no 2005. gada 1. oktobra.
Šī regula uzliek saistības kopumā un ir tieši piemērojama visās dalībvalstīs.
Briselē, 2005. gada 13. oktobrī

Labels: 3
2
15